《吴兴舟过盛舍乡怀凌忠清》
明代·陈子升

遂有芳名异代传，琐闱悽惨烈皇年。致身只向龙髯上，埋血还争骥尾先。

绝笔可曾通紫极，评文犹见点丹铅。谁知沧海閒游客，洒泪双流霅水边。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。